Държавен вестник, бр. 80, 2019 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  80
2. друго лице, предявителят вписва върху 
пакета името и адреса на лицето, от чието 
име се извършва предявяването, и датата на 
предявяване.
Чл. 16. (1) При предявяване на повредени 
български банкноти за отложена замяна на 
каса на БНБ служители на БНБ приемат пакета 
с повредените банкноти и издават разписка.
(2) При предявяване на повредени бъл­
гарски банкноти за отложена замяна чрез 
пощенска пратка с обратна разписка или по 
куриер служители на БНБ подписват съответ­
ната обратна разписка и не издават отделен 
документ за получената пратка.
Чл. 17. (1) При предявяване на повредени 
български банкноти за отложена замяна по­
средством пощенска пратка или пратка по 
куриер пакетът по чл. 15, ал. 1, т. 5 се изпра­
ща до БНБ на адрес: Касов център на БНБ, 
Комисия за оценка за стойност на повредени 
български банкноти, м. Полигона, ул. Михаил 
Тенев № 10, 1784 София.
(2) Всички пощенски и/или куриерски раз­
ходи по предявяване на пратката с повредени 
български банкноти пред БНБ са за сметка 
на предявителя.
Чл. 18. (1) Комисията за оценка за стойност 
на повредени български банкноти на БНБ 
преглежда съдържанието на постъпил пакет 
с повредени български банкноти, приети за 
отложена замяна, и дава оценка за стойността 
на установените в пакета банкноти, определена 
при спазване на условията и съотношенията 
по чл. 11.
(2) Комисията за оценка за стойност на по­
вредени български банкноти на БНБ изисква 
от предявителя на банкнотите да представи 
декларация за произход на средства по реда 
на Закона за мерките срещу изпирането на 
пари, когато такава се изисква от закона.
(3) Когато за оценката за стойност на по­
вредени български банкноти при отложена 
замяна е необходимо извършване на физи­
ко-химичен анализ, Комисията за оценка за 
стойност на повредени български банкноти 
на БНБ уведомява предявителя на банкно­
тите за размера на разходите за извършване 
на анализа. Разходите за извършен физико-
химичен анализ са за сметка на предявителя 
на банкнотите. В случай че предявителят не 
желае да заплати разходите за извършване 
на физико-химичен анализ, повредените бъл­
гарски банкноти се унищожават от БНБ, а 
предявителят се уведомява писмено за това.
(4) Оценката за стойност се вписва в прото­
кол за отложена замяна на повредени български 
банкноти. Екземпляр от протокола се изпраща 
на предявителя на банкнотите при поискване.
Чл. 19. (1) Българската народна банка съ­
бира такса при отложена замяна на български 
банкноти, които са повредени при активира­
не на средства против кражба в резултат на 
неправилното им използване. 
(2) Таксата по ал. 1 се събира от предяви­
теля на банкнотите само ако се заменят най-
малко 100 повредени банкноти и се събира 
за всички заменяни банкноти.
(3) Българската народна банка не събира 
такса при отложена замяна на български 
банкноти, когато:
1. банкнотите са повредени при опит за 
грабеж или кражба, доказан с документ от 
органите на МВР, удостоверяващ причините 
и обстоятелствата, при които е станало по­
вреждането;
2. банкнотите са третирани с вещества 
при извършване на процесуално-следствени 
действия в хода на досъдебно или съдебно 
наказателно производство, при получен до­
кумент от съответния компетентен орган, 
удостоверяващ причините и обстоятелствата, 
при които е станало повреждането;
3. са предявени по-малко от 100 повредени 
банкноти по ал. 1.
Чл. 20. (1) Когато предявител на повредени 
български банкноти е посочил в заявлението 
банкова сметка, по която да бъде преведена 
сумата на заменените банкноти, разходите 
за извършване на превода са за сметка на 
предявителя.
(2) Когато разходите за извършване на 
превода са по-големи от стойността на за­
менените български банкноти, стойността 
на заменените банкноти се изплаща на каса 
на БНБ в София, за което БНБ уведомява 
предявителя на банкнотите.
Чл. 21. (1) При отложена замяна на по­
вредени български банкноти стойността на 
заменените от БНБ банкноти, в случай че се 
дължи такава, намалена с дължимите такси 
и разходи на БНБ, се изплаща в полза на 
предявителя им:
1. по посочената от предявителя в заявле­
нието банкова сметка;
2. на каса на БНБ;
3. на каса на БНБ, ако те са предявени 
по реда на чл. 14, т. 2, но предявителят не е 
посочил изрично начина за получаване на 
сумата;
4. чрез пощенски паричен превод, като 
всички разходи са за сметка на предявителя.
(2) Непотърсените в срок от 5 години суми 
по ал. 1, т. 2, 3 и 4 се отнасят в приход на БНБ.
Г л а в а  ч е т в ъ р т а
ЗАДЪРЖАНЕ И ИЗВЪРШВАНЕ НА ЕКС­
ПЕРТНА ОЦЕНКА НА БЪЛГАРСКИ И 
ЧУЖДЕСТРАННИ БАНКНОТИ И МОНЕТИ, 
КОИТО ПОРАЖДАТ СЪМНЕНИЯ, ЧЕ СА 
НЕИСТИНСКИ ИЛИ ПРЕПРАВЕНИ
Раздел І
Общи положения
Чл. 22. (1) Българската народна банка, 
банките, финансовите институции, обменните 
бюра и доставчиците на услуги извършват